L'Ajuntament de Gandia dona suport a la igualtat i condemna la invasió de Rússia a Ucraïna en el plenari de març
31 març 2022

## L'Ajuntament de Gandia dona suport a la igualtat i condemna la invasió de Rússia a Ucraïna en el plenari de març31 març 2022Última actualització: 10 agost 2022

![](../gestion/img/f608b8305f2af9b266100e11bf0c305dca079d9fa344a12097e5192ba2afa8ed.jpg)  
  

Durant el plenari del mes de març, la Corporació Municipal ha realitzat diverses activitats de control, entre les quals destaquen la dació de compte de la regidora de Polítiques Educatives i Recursos Humans amb el qual s’aprova el II Pla d’Igualtat d’Oportunitats per a les treballadores i treballadors de l’Ajuntament de Gandia. A més, s’han portat a terme declaracions institucionals en referència al 8 de març Dia de la Dona i l’agressió de Rússia contra Ucraïna.

A través de la declaració institucional del Dia de la Dona s’ha fet menció a l’article 14 de la Constitució espanyola el qual proclama el dret a la igualtat i a la no discriminació per raó de sexe. Així doncs, els grups municipals han signat el document per tal de reconèixer els avanços aconseguits, recordar els reptes encara pendents i alertar sobre els perills que aguaiten els assoliments aconseguits.

Pel que fa a la declaració de guerra de Rússia contra Ucraïna, l'Ajuntament de Gandia condemna la gravetat dels fets, la violació de la legalitat internacional, les morts de civils i personal militar, i el risc d’empitjorament. D’aquesta manera, manifesta, entre altres punts, que la invasió de Rússia és una violació del dret internacional, de la sobirania nacional i de la integritat territorial d’Ucraïna i, sobretot, del principi de pau humanitària. Per això, es compromet per la defensa de la pau, apostant pel dret internacional i la via diplomàtica en el marc de les Nacions Unides per posar fi al conflicte bèl·lic.

[Twittear](https://twitter.com/share)